OpenLLM-France/wikimedia huggingface dataset:
# Virgil Snyder

Virgil Snyder (Dixon, 9 de novembre de 1869 - Ithaca, 4 de gener de 1950) va ser un matemàtic nord-americà, professor de la Universitat de Cornell.

## Vida i obra

Snyder va néixer en una família d'origen germànic, el cognom havia estat originàriament Schneider. Des de 1886 fins a 1889 va estudiar al Iowa State College (actualment Universitat Estatal d'Iowa) i els dos cursos següents va ampliar estudis a la universitat de Cornell. Finalment, va anar a la universitat de Göttingen, on va obtenir el doctorat el 1894 dots la direcció de Felix Klein. El 1895 va retornar a Cornell, on va romandre com a professor de matemàtiques més de quaranta anys.
Els primers treballs matemàtics de Snyder van ser sobre les estructures mètriques que sorgeixen de la geometria esfèrica. Aquest interès inicial va influir tota la seva obra subseqüent, especialment la referida a les transformacions de Cremona i a la geometria birracional de les corbes. No obstant, la seva obra està ancorada en les tècniques matemàtiques del segle xix quan molts matemàtics ja havien començat a treballar en les tècniques que vam emergir a començaments del XX. Va ser un autor prolífic, amb més de vuitanta llibres i articles publicats.
Snyder també es va comprometre activament en l'ensenyament de nivell universitari, essent autor de diversos llibres de text i dirigint més de quaranta tesis doctorals, tot i que molt pocs dels seus deixebles van ser investigadors productius.
Snyder va ser el dinovè president de la Societat Americana de Matemàtiques en els anys 1928-1929.

## Referències

* ↑ Archibald, 1988, p. 218.
* ↑ Parshall i Rowe, 1994, p. 216.
* 1 2 Cochell, 1988, p. 146.
* ↑ Parshall i Rowe, 1994, p. 218.
* ↑ Archibald, 1988, p. 220-223.
* ↑ Cochell, 1988, p. 147.
* ↑ Parshall i Rowe, 1994, p. 435.
* ↑ Archibald, 1988, p. 107.

## Bibliografia

* Archibald, Raymond Clare. A Semicentennial History of the American Mathematical Society, 1888-1938 (en anglès). American Mathematical Society, 1988. ISBN 9780821896778.
* Cochell, Gary G. «The Early History of the Cornell Mathematics Department: A Case Study in the Emergence of the American Mathematical Research Community» (en anglès). Historia Mathematica, Vol. 25, Num. 2, 1988, pàg. 133-153. DOI: 10.1006/hmat.1997.2183. ISSN: 0315-0860.
* Parshall, Karen Hunger; Rowe, David E. The Emergence of the American Mathematical Research Community, 1876-1900 (en anglès). American Mathematical Society, 1994. ISBN 0-8218-9004-2.

## Enllaços externs

* O'Connor, John J.; Robertson, Edmund F. «Virgil Snyder» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* «19. Virgil Snyder». American Mathematical Society, 2019. [Consulta: 7 juliol 2019]. (rus)
# Ashford

«Ashford» té aquests significats:
* Anglaterra:
** Ashford (Hampshire)
** Ashford (Kent), població del comtat de Kent (Anglaterra)
*** Ashford (districte)
** Ashford (North Devon), Devon
** Ashford (South Hams), Devon
** Ashford (Surrey)
** Ashford in the Water, Derbyshire
** Ashford Bowdler, Shropshire
** Ashford Carbonell, Shropshire
* Estats Units:
* Ashford (Alabama), població d'Alabama (Estats Units)
* Ashford (Connecticut), població de Connecticut (Estats Units)
* Ashford (Washington)
* New Ashford, població de Massachusetts (Estats Units)
# Ouaka

Ouaka és una de les 14 prefectures de la República Centreafricana. Està situada en el centre-sud del país, junt amb la República Democràtica del Congo. La seva capital és Bambari. Frontereja amb les prefectures de Bamingui-Bangoran al nord, Nana-Grébizi al nord-oest, Kémo a l'oest, i Haute-Kotto i Basse-Kotto a l'est.
A més de Bambari, també són importants les ciutats de Grimari, a l'oest, Ippy, al centre, Yangalia, al nord, i Kouango, a la desembocadura del Riu Ouaka al riu Ubangui.
Ouaka rep el nom del principal riu que passa per aquesta prefectura: el Riu Ouaka. També cal destacar el riu Ubangui, que fa frontera amb la República Democràtica del Congo.

## Vegeu també

* Prefectures de la República Centreafricana

## Enllaços externs

* «Ouaka». Gran Enciclopèdia Catalana. Barcelona: Grup Enciclopèdia Catalana.
# Recreo i jardí del Parnàs

Recreo i jardí del Parnàs és un manuscrit anònim del segle xviii que recull poesies d'autors catalans, principalment de Vicent Garcia, rector de Vallfogona, com també de Maçaners, de Fontanella (segle xvii) i una d'Agustí Eura (segle xviii). Sembla ésser una selecció de les composicions que integren dos altres manuscrits: Recreo i jardí del Parnàs i Muses catalanes, recopilat per Baptista Mirambell cap al primer terç del segle xvii, i Curiositat catalana, una mica posterior, recopilat per un tal Carselio. Una altra versió, molt més tardana (Recreo i jardí del Parnàs), inclou, a més, poetes de la segona meitat del segle xviii, de temàtica religiosa o satírica, i obres en prosa de Francisco de Quevedo. De desigual qualitat literària, permeten de fixar l'obra autèntica de Vicent Garcia. Cap a 1631, un desconegut Batista Mirambell va compilar amb obres de Vicent Garcia i d'altres autors un cançoner que va intitular Recreo i jardí del Parnàs. D'aquí arrenca la tradició manuscrita que ens ha transmès la majoria de les obres del Rector de Vallfogona, i que l'aparició, el 1703, de La armonia del Parnàs va fixar per a totes les edicions posteriors. Alguna d'aquestes reedicions hi van afegir poemes nous, en general apòcrifs.

## Referències

* ↑ «Recreo i jardí del Parnàs». Gran Enciclopèdia Catalana. Barcelona: Grup Enciclopèdia Catalana.
* ↑ Albert Rossich. "Introducció". A Francesc Vicent Garcia, La armonia del Parnàs Arxivat 2010-05-15 a Wayback Machine., Barcelona-València, Edicions de la Universitat de Barcelona-Publicacions de la Universitat de València, 2000, p. 9-15
# Alejandro Arribas Garrido

Alejandro Arribas Garrido (Madrid, 1 de maig de 1989) és un futbolista professional madrileny que juga en la posició de defensa central. Format a les categories inferiors del Rayo Majadahonda i del Rayo Vallecano. Actualment és jugador del Kalamata.

## Trajectòria
### Rayo Vallecano

Al Rayo va arribar-hi procedent de les categories inferiors del Rayo Majadahonda. Va començar al Rayo B, però la segona meitat de la temporada 2008/09 la va jugar cedit al CDA Navalcarnero de la Segona Divisió B. Va debutar amb el primer equip del Rayo contra el Llevant UE. Amb el Rayo aconseguiria l'ascens a Primera Divisió la temporada 2010/11 i la permanència al límit la temporada següent.

### CA Osasuna

El juny del 2012, després de finalitzar el contracte amb el Rayo, va fitxar per l'equip navarrès. Va firmar un contracte per tres anys amb una clàusula de rescissió de cinc milions d'euros. La seua primera temporada amb l'equip de Pamplona va ser un èxit, convertint-se en el referent en l'eix de la defensa, va jugar 34 partits de Lliga i va marcar dos gols, un d'ells contra el seu exequip, el Rayo.

### Sevilla CF

El juliol 2014, Arribas va signar un contracte per dos anys amb el Sevilla FC. El 9 de novembre del 2014, en l'onzena jornada de Lliga va debutar contra la UE Llevant.

### RCD Deportivo de la Corunya

Després d'una discreta temporada amb el Sevilla, l'estiu del 2015, el jugador madrileny va fitxar pel Deportivo. Va debutar amb l'equip gallec el 30 d'agost del 2015, en la 2a jornada a Mestalla i on va disputar tot el partit. El jugador madrileny va tenir un paper destacat, com a titular en bona part dels partits. El 18 d'octubre, va marcar el seu primer gol en Lliga, va ser a Riazor contra l'Athletic Club.

## Referències

* ↑ «Complicado debut para el joven Alejandro Arribas» (en castellà). Rayo Herald, 04-01-2010. Arxivat de l'original el 2010-01-07. [Consulta: 12 juliol 2013].
* ↑ «Arribas vuelve a casa» (en castellà). Naiz, 25-04-2013. [Consulta: 12 juliol 2013].
* ↑ «Osasuna ficha a Arribas para las tres próximas temporadas» (en castellà). Diari AS, 28-06-2012. [Consulta: 12 juliol 2013].
* ↑ «Arribas se llena de galones y de minutos» (en castellà). Noticias de Navarra, 28-04-2013. [Consulta: 12 juliol 2013].
* ↑ «El Sevilla ficha al central Alejandro Arribas por dos temporadas» (en castellà). Marca, 27-07-2014. [Consulta: 15 desembre 2014].
* ↑ «Sevilla 1-1 Llevant» (en castellà). Soccerway, 09-11-2014. [Consulta: 1r juliol 2015].
* ↑ «Arribas: “Vengo para hacer grande el proyecto del Deportivo”» (en castellà). Mundo Deportivo, 26-06-2015. [Consulta: 2 juliol 2015].
* ↑ «Valencia CF 1-1 Deportivo» (en castellà). Soccerway, 30-08-2015. [Consulta: 2 febrer 2016].
* ↑ «Deportivo 2-2 Athletic» (en castellà). Soccerway, 18-10-2015. [Consulta: 2 febrer 2016].

## Enllaços externs

* Estadístiques a BDfutbol (castellà)
* Estadístiques a Soccerway (castellà)
# Prototxni (Bélgorod)

* Per a altres significats, vegeu «Prototxni».
Prototxni - Проточный (rus) - és un poble (un khútor) de l'óblast de Bélgorod, a Rússia. El 2010 tenia 16 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Xerraire cellagrís

El xerraire cellagrís (Ianthocincla konkakinhensis) és un ocell de la família dels leiotríquids (Leiothrichidae).

## Hàbitat i distribució

Habita els boscos del Vietnam.

## Referències

* ↑ «Xerraire cellagrís». Cercaterm. TERMCAT, Centre de Terminologia. Rev. 20/12/2021(català)
# Atlit

Atlit (hebreu: עתלית‎; àrab: عتليت, ʿAtlīt) és una petita vila costanera d'Israel situada prop de Haifa. Inclosa al consell regional de Costa del Carmel, es troba en el Districte del Nord d'Israel. Atlit fou fundada el 1903 amb el patrocini del baró de Rothschild. La població actual és d'aproximadament 4.500 habitants. La ciutat va ser declarada consell local el 1950, però a causa de la pèrdua de població va perdre aquest estatus el 2004.

## Història

Se sap que ja als inicis de l'edat del bronze hi havia a la zona un poblet pescador, que desaparegué al període hel·lenístic.
Al poble encara hi ha les ruïnes del Castrum Peregrinorum, un castell templer construït el 1217 per a protegir els pelegrins cristians durant l'època de les Croades. Fou una de les fortaleses més importants de les Croades i, de fet, fou l'última en caure als atacs de Bàybars I. En destaquen la torrassa, la torre i l'església templera.
A l'època de les croades es deia Castellum Peregrinorum i fou ocupada per Saladí el 1187, però el 1218, altre cop en mans dels croats fou reconstruïda i va ser una fortalesa destacada dels templers, que junt amb Districtum-Détroit (àrab Kirbet Dustre) defensava els congost del Carmel per la part sud. El 1291 fou ocupada pel sultà mameluc al-Àixraf Khalil, que va destruir la fortalesa. Al segle xiv era una wilaya de la màmlaka de Safed, la més al sud de Palestina. Va entrar en decadència sota els otomans i el 1880 només tenia 200 habitants. El 1903 s'hi van establir alguns jueus que van formar un llogaret prop del poblat àrab. El 1938 hi havia 508 àrabs i 224 jueus. El 1945 ja només restaven 150 àrabs dels quals 60 eren àrabs cristians, enfront de 2.000 jueus.
Durant l'època del Mandat britànic de Palestina, les autoritats britàniques van instal·lar-hi un camp de detinguts per allotjar els immigrants il·legals jueus que arribaven a Palestina durant els anys trenta i quaranta.
# Ouadane

Ouadane (àrab: وادان, Wādān) és una ciutat del nord-oest de Mauritània, a la regió d'Adrar, al nord-est de Chinguetti. La ciutat vella fou declarada Patrimoni de la Humanitat el 1996.
Fou fundada el 1147 per amazics de la tribu Idalwa el Hadji i va esdevenir centre de caravanes i de comerç. El 1487, els portuguesos hi van establir un fort, però al segle següent el van abandonar.
El lloc està en ruïnes, però molt ben conservades; el poblet nou està just al costat.

## Referències

* ↑ Centre, UNESCO World Heritage. «Ancient Ksour of Ouadane, Chinguetti, Tichitt and Oualata» (en anglès). [Consulta: 11 gener 2021].
# Puvunga

Puvunga (ortografia alternativa: Puvungna) és un antic poble i lloc d'enterrament que es creu que va estar poblat pels tongva (gabrieliño), una tribu d'amerindis dels Estats Units que habitaven la regió al voltant de Los Angeles, California. El lloc està ubicat al campus de l'actual Universitat Estatal de Califòrnia, Long Beach al llarg de les ribes d'un rierol ara canalitzat, a uns 5 kilòmetres de l'oceà Pacífic.
Es creu que Puvunga és el bressol de Chingishnish, la principal divinitat o heroi cultural de la mitologia tongva, i es reivindica com un lloc sagrat.
Una part d'aquest lloc (que no està marcat amb cap signe o altre marcador informatiu) comprèn un espai natural situat a la vora del campus, prop d'una platja d'estacionament. Hi va haver un temps en aquest lloc tenia una font natural, i la ubicació es refereix a vegades com a Puvunga Spring. Un altre lloc similar (però més gran) lloc tongva és Kuruvungna Springs sobre els terrenys de l'Escola Universitària de Los Angeles.
Des de la dècada de 1960 els tongva han intentat preservar el lloc Puvunga del desenvolupament, i fou llistat en el Registre Nacional de Llocs Històrics en 1974 . Tanmateix, la universitat ha desafiat aquesta designació al·legant que no van ser consultats quan es va presentar la sol·licitud. El 1992, quan la universitat va començar els seus primers intents de construir un centre comercial en aquesta última part no desenvolupada del campus, els tongva van iniciar protestes i van presentar una demanda que ha paralitzat temporalment qualsevol construcció. El lloc es manté com una zona de gespa sense construir, amb uns quants arbres.
Proves etnohistòriques identifiquen clarament Puvungna amb Rancho Los Alamitos, una part del qual es va convertir en campus de la Cal State Long Beach. Més d'una dotzena de jaciments arqueològics repartits en una superfície de prop de 500 acres (2 kilòmetres quadrats) vora el campus han estat identificades com a part del complex Puvungna. La majoria d'ells han estat destruïts pel desenvolupament.
En 1972 els treballadors del campus van descobrir parts d'un cementiri indi en un d'aquests llocs, LAN-235, situada a l'extrem occidental del campus. Aquestes restes van ser col·locades en el laboratori d'arqueologia de CSULB. Uns anys més tard, Lan-235 es va col·locar en el Registre Nacional de Llocs Històrics per "representar" Puvungna "com un mitjà de perpetuar la memòria d'aquests pobles originaris i la seva religió, i com una ajuda per al programa de l'educació pública". Dos llocs van ser inclosos en el Registre Nacional: els llocs LAN-234 i LAN-306, situats just a l'est de l'escola en els terrenys de l'històric Rancho Los Alamitos.

## Enllaços externs

* Puvungna web page maintained by Prof. Eugene Ruyle
* CSULB 49er article on Puvunga (February 2006)
# Androcles and the Lion

Androcles and the Lion és un pèplum estatunidenc de Chester Erskine i Nicholas Ray estrenada el 1952.

## Argument

Androcles és un cristià que segueix els ensenyaments de la religió fins i tot amb el tracte amb els animals. Veient a un lleó adolorit, li treu una gran espina de la pota, i es fan amics. Temps després, Androcles i altres cristians són detinguts i condemnats a morir a l'arena menjats pels lleons.

## Comentari

Pobre adaptació de l'obra satírica de George Bernard Shaw. Les bones actuacions dels actors fan, però, que resulti agradable.

## Repartiment

* Jean Simmons: Lavinia
* Victor Mature: Capità
* Alan Young: Androclos
* Robert Newton: Ferrovius
* Maurice Evans: Cèsar
* Elsa Lanchester: Megaera
* Reginald Gardiner: Lentulus
* Gene Lockhart: Guardià d'exhibició de feres
* Alan Mowbray: cap de Gladiators
* Noel Willman: Spintho
* John Hoyt: Cato
* Jim Backus: Centurió
* Woody Strode: El Lleó
* Sylvia Lewis: Reina de les Vestals

## Referències

* ↑ Torres, pàg. 791
* ↑ Calderon, pàg.28

## Bibliografia

* Calderón, Teo. Calderón & Villamandos. Movie Movie (en castellà). ISBN 84-605-6130-5.
* Torres, M. Espasa, Madrid, 1999. Diccionario Cine (en castellà). ISBN 84-239-9412-0.
# Dia Internacional de Multilateralisme i Diplomàcia per a la Pau

El Dia Internacional de Multilateralisme i Diplomàcia per a la Pau és un dia internacional que se celebra anualment el 24 d'abril.
L'Assemblea General de les Nacions Unides va declarar el 24 d'abril 'Dia Internacional de Multilateralisme i Diplomàcia per a la Pau' a través de la resolució A/RES/73/127, aprovada el 12 de desembre del 2018. Amb aquesta celebració es busca fomentar i donar suport als tres pilars fonamentals de l'ONU: el desenvolupament sostenible, la pau i la seguretat i els drets humans, per tal de defensar i preservar els valors del multilateralisme i la cooperació internacional, que són la base de la Carta de les Nacions Unides i l'Agenda 2030 per al Desenvolupament Sostenible.

## Referències

* ↑ «International Day of Multilateralism and Diplomacy for Peace, 24 April». Nacions Unides. [Consulta: 17 juny 2022].
* ↑ «Día Internacional del Multilateralismo y la Diplomacia para la Paz». Peace and Cooperation, 24-04-2022. [Consulta: 17 juny 2022].
# Xerraire capgrís

El xerraire capgrís (Argya cinereifrons) és un ocell de la família dels leiotríquids (Leiothrichidae).

## Hàbitat i distribució

Habita el bosc pluvial de les terres baixes de Sri Lanka.

## Referències

* ↑ «Xerraire capgrís». Cercaterm. TERMCAT, Centre de Terminologia. Rev. 20/12/2021(català)
# Palawanosorex muscorum

Palawanosorex muscorum és una espècie d'eulipotifle de la família de les musaranyes (Soricidae). Es tracta de l'única espècie del gènere Palawanosorex. És endèmica del Mont Mantalingajan, a l'illa filipina de Palawan. Té una llargada de cap a gropa de 90,6 mm, la cua de 59 mm, les potes posteriors de 18,4 mm i un pes de 20 g (valors mitjans). Com que fou descoberta fa poc, encara no se n'ha avaluat l'estat de conservació.

## Referències

* ↑ Hutterer, Rainer; Balete, Danilo S; Giarla, Thomas C; Heaney, Lawrence R; Esselstyn, Jacob A «A new genus and species of shrew (Mammalia: Soricidae) from Palawan Island, Philippines» (en anglès). Journal of Mammalogy, 99, 3, 2018, pàg. 518–536. DOI: 10.1093/jmammal/gyy041. ISSN: 0022-2372.
# Regió de Litzmannstadt

La Regió de Litzmannstadt (en alemany: Regierungsbezirk Litzmannstadt), fins al 1941 coneguda com a Regió de Kalisch, va ser una regió administrativa (Regierungsbezirk) del Reichsgau de Wartheland. Va existir de 1939 a 1945. La seva capital era la ciutat de Litzmannstadt (Łódź).

## Història

Després de l'ocupació de Polònia, la regió de Litzmannstadt va ser creada dins del Reichsgau de Wartheland. La regió va ser dissolta al 1945 després de la derrota de l'Alemanya nazi a la Segona Guerra Mundial i el territori va passar a formar part de la República Popular de Polònia.

## Divisió administrativa

| Kreise (districtes rurals) | Kreisfreie Städte (districte urbà) |
| Districte de Kalisch Districte de Kempen Districte de Lask Districte de Lentschütz Districte de Litzmannstadt Districte d'Ostrowo Districte de Schieratz Districte de Turek Districte de Welun | Kalisch Litzmannstadt |

## Bibliografia

* Regierungsbezirk Litzmannstadt a territorial.de (Rolf Jehke)
# Anhalt-Bitterfeld

Anhalt-Bitterfeld és un districte de l'estat federal de Saxònia-Anhalt, a Alemanya. La capital és Köthen.

## Història

Aquest districte es va establir unint els districtes de Bitterfeld, Köthen i una àmplia part d'Anhalt-Zerbst a partir de la Kreisreform Sachsen-Anhalt 2007.

## Ciutats i municipalitats

El districte Anhalt-Bitterfeld té les següents subdivisions:
| Ciutats | Municipalitats |
| Aken Bitterfeld-Wolfen Köthen Raguhn-Jeßnitz Sandersdorf-Brehna Südliches Anhalt Zerbst Zörbig | Muldestausee Osternienburger Land |

## Referències

* ↑ «Statistisches Landesamt Sachsen-Anhalt». Arxivat de l'original el 15 de maig de 2017. [Consulta: 6 agost 2009].
# Dobrá

Dobrá és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1320.
# Pseudancistrus luderwaldti

Pseudancistrus luderwaldti és una espècie de peix de la família dels loricàrids i de l'ordre dels siluriformes.

## Distribució geogràfica

Es troba a Sud-amèrica.

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2. 1-112.
* ↑ BioLib (anglès)
* ↑ FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Isbrücker, I. J. H. (1980). Classification and catalogue of the mailed Loricariidae (Pisces, Siluriformes). Verslagen en Technische Gegevens, Universiteit van Amsterdam, 22, 1-181.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S. A. (1986). Historical biology of the loricariid catfishes: phylogenetics and functional morphology. Unpublished D. Phil. Thesis, The University of Chicago, Chicago, Estats Units. 290 pp.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Xerraire bicolor

El xerraire bicolor (Garrulax bicolor) és una espècie d'ocell de la família dels leiotríquids (Leiothrichidae) que habita el sotabosc a les muntanyes de l'oest de Sumatra, on està amenaçat per la pèrdua d'hàbitat i la captura per al comerç domèstic.

## Referències

* ↑ «Xerraire bicolor». Cercaterm. TERMCAT, Centre de Terminologia. Rev. 20/12/2021(català)
* ↑ Shepherd, C. R., Eaton, J. A. and Chng, S. C. L. (2016). Nothing to laugh about – the ongoing illegal trade in laughingthrushes (Garrulax species) in the bird markets of Java, Indonesia. Bird Conservation International 26(4): 524–530.
* ↑ «Sumatran Laughingthrush». BirdLife International, 2016.